Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 365/12/8811	Trebišov, 17.1.2013
EEČ : 2-69-17-2013

U Z N E S E N I E

Trestná vec:	obvinená XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonná matka si neplní zákonnú vyživovaciu povinnosť v mieste bydliska a ani inde, voči svojmu synovi XXXXX, ktorý bol rozsudkom Okresného súdu v Trebišove, o zmene vo výchove XXXXX zo dňa 21.02.2011, právoplatným 29.03.2011, zverený do opatery otca XXXXX XXXXX vyplývajúcu jej z ustanovení § 62 Zákona o rodine č. 36/2005 Z. z., a to aj napriek tomu, že ju Okresný súd Trebišov zaviazal platiť na výživu XXXXX, mesačne sumou zodpovedajúcou 30 % zo sumy životného minima na neplnoleté nezaopatrené dieťa, počnúc od 08.09.2010, vždy do 15. dňa v mesiaci vopred k rukám otca XXXXX XXXXX kde túto svoju vyživovaciu povinnosť si neplní od 01.10.2011 do 20.03.2012 a k rukám XXXXX XXXXX dlhuje na výživnom sumu vo výške 155,94 €, pričom v konaní o zmene výchovy došlo rozsudkom Okresného súdu v Trebišove pod č. k. 15P 93/2011 zo dňa 03.02.2012, právoplatným 20.03.2012 k zmene starostlivosti o XXXXX a tento bol zverený do náhradnej osobnej starostlivosti starej matky XXXXX a matke dieťaťa uložil povinnosť prispievať na výživu maloletého syna sumou zodpovedajúcou 30 % sumy životného minima na neplnoleté nezaopatrené dieťa mesačne vždy do 15. dňa toho ktorého mesiaca vopred k rukám starej mamy XXXXX, počnúc od právoplatnosti rozsudku, t. j. 20.03.2012, čím takto za obdobie od 01.10.2011 až doposiaľ dlhuje na bežnom výživnom sumou 393,75 €,  
lebo zanikla trestnosť činu
Odôvodnenie:
	Uznesením policajného orgánu OO PZ XXXXX pod sp. zn. ČVS:ORP-374/KC-TV-2012 zo dňa 06.11.2012 bolo vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, na tom skutkovom základe, ako je to uvedené vo výrokovej časti tohto uznesenia.

	Obvinená v priebehu skráteného vyšetrovania využila ustanovenie § 86 písm. a Tr. zákona o účinnej ľútosti a dlh na bežnom výživnom za obdobie od 01.10.2011 - doposiaľ vo výške 393,75 € uhradila k rukám otca dieťaťa a následne k rukám starej matky, ktorej bolo dieťa zverené do náhradnej starostlivosti. 

	Uvedené skutočnosti potvrdili vo svojej výpovedi otec dieťaťa aj stará matka dňa 02.001.2013, v ktorej uviedli, že dlh na bežnom výživnom za žalované obdobie, t. j. ku dňu  ich výpovedí považujú za uhradený.  

	Keďže trestný čin nemal trvale nepriaznivé následky, lebo páchateľ svoju vyživovaciu povinnosť dodatočne splnil skôr, než bolo o jeho trestnej veci rozhodnuté, trestné stíhanie sa zastavuje, lebo zanikla trestnosť činu. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka